৯৬ সালে আওয়ামী লীগ সরকার ক্ষমতায় এলে রোহিঙ্গা অনুপ্রবেশ বন্ধে কার্যকরী পদক্ষেপ নিতে শুরু করে। সেই সময় শান্তিচুক্তিও এই কার্যক্রমে সহায়ক ভূমিকা পালন করে। রোহিঙ্গাদের অবাধ অনুপ্রবেশ যখন বাংলাদেশ সরকার বন্ধ করতে তৎপর হয় তখন তারা আরো মরিয়া হয়ে উঠে। মিয়ানমার সরকারের বিভিন্ন স্থাপনা, পুলিশ এবং সেনা ছাউনীগুলোতে বিনা প্ররোচনায় হামলা চালাতে থাকে। প্রতিদিন কিছু না কিছু পুলিশ, সীমান্তরক্ষী বা সেনাসদস্য তাদের হাতে জীবন দিতে থাকে। যার ফলশ্রুতিতে রোহিঙ্গাদের উপর মিয়ানমার সরকার এবং স্থানীয় বৌদ্ধরা চড়াও হয় এবং গণহত্যা ও অগ্নিসংযোগ করে অমানবিক অবস্থার সৃষ্টি করে।